Iba tri kilometre diaľnice sa stali peklom. Z plánovaných troch rokov bude takmer päť, štát zaplatí milióny navyše

Tisíce motoristov, ktorí denne smerujú od Banskej Bystrice ďalej na Horehronie, s nádejou čakajú na dokončenie trojkilometrového úseku R1 pri Šalkovej. Ten sa však namiesto troch rokov bude stavať takmer päť. Výstavbu zabrzdili extrémne skládky odpadu a účet za stavbu už narástol o desiatky miliónov eur. Štát pritom stále počíta s pokračovaním trasy až k D1 pri Ružomberku, ktoré by stálo miliardy.